title: Instituto de l'Aragonés
text: L'Instituto de l'Aragonés ye un organo de treballo de l'Academia Aragonesa d'a Luenga que, seguntes los Estatutos d'esta institución , proposará a lo Pleno las normas d'uso correcto d'a luenga aragonesa, y vilará per la suya aplicación.
  
  Competencias 
  Las competencias de l'Instituto de l'Aragonés son:
  
   Investigar y proposar a lo Pleno de l'Academia Aragonesa d'a Luenga las normas gramaticals de l'aragonés, considerando las suyas variedatz lingüisticas.
   Inventariar y actualizar lo suyo lexico.
   Estimular l'uso, ensenyanza y difusión de l'aragonés y d'as suyas diferents modalidatz.
   Desfender y provomer l'aragonés y las suyas modalidatz, y vilar per los dreitos lingüisticos d'os parladors d'aragonés.
   Colaborar en a formación d'o profesorau.
   Proposar lo criterio d'autoridat en as qüestions relativas a la normativa, actualización y uso correcto d'a luenga aragonesa. 
   Asesorar a los poders publicos y institucions sobre temas relacionaus con l'uso correcto de l'aragonés, la suya promoción social, asinas como sobre la determinación oficial d'os toponimos y los antroponimos.
   Las que, en l'ambito d'a suya competencia, li encomiende lo Gubierno d'Aragón.
  
  Composición 
  L'Instituto de l'Aragonés ye composau per miembros de numero y miembros correspondients. Los miembros de numero, en un numero impar entre 7 y 15, serán academicos de numero de l'Academia Aragonesa d'a Luenga.
  
  Son miembros de numero de l'Instituto de l'Aragonés:
   María Luisa Arnal Purroy.
   María Pilar Benítez Marco.
   Manuel Castán Espot.
   María Ángeles Ciprés Palacín.
   Ánchel Conte Cazcarro.
   Juan Pablo Martínez Cortés.
   Francho Nagore Laín.
   Francho Rodés Orquín.
   José Solana Dueso.
  
  Comisión Permanent 
  Lo gubierno ordinario de l'Instituto de l'Aragonés ye exerciu per una Comisión Permanent formada per un director, un subdirector, un secretario-administrador y dos vocals. La primera Comisión Permanent ye formada per:
   Director: Ánchel Conte Cazcarro.
   Subdirector: Juan Pablo Martínez Cortés.
   Secretario-administrador: Francho Nagore Laín.
   Vocal: María Pilar Benítez Marco.
   Vocal: Manuel Castán Espot.
  
  Referencias
  
  Se veiga tamién 
  Academia Aragonesa de la Lengua
  Institut Aragonès del Català
  Lei de Luengas d'Aragón
  
  Vinclos externos 
    Sitio web oficial
  
  Academia Aragonesa d'a Luenga